Vrou sterf in huisbrand | Maroela Media
Vrou sterf in huisbrand
'n Vrou is dood nadat haar huis in Vanderbijlpark in Gauteng afgebrand het.
Russel Meiring, woordvoerder van ER24, sê met paramedici se aankoms op die toneel was die huis al in ligte laaie en was brandbestryders ook reeds op die toneel besig om die brand te probeer blus.
Meiring sê nadat die brand geblus is, het paramedici die huis binnegegaan en op die vrou se liggaam afgekom. Sy het noodlottige beserings opgedoen. "Ooggetuies beweer die vrou het in die brandende huis ingehardloop maar nie weer teruggekeer nie."